MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere! Mina olen Alex.
Olen siin koos Soome Märtrite Hääle juhiga
ja me eesmärk on aidata tagakiusatud kogudust.
Fulani sõdalased on tulnud lõunasse,
piinates ja tappes paljusid inimesi.
Eesmärk muuta Nigeeriat islamimaaks
on üha tugevam ja tugevam.
Taoline kriis on varasemalt olnud Põhja-Nigeeria teema,
aga nüüd liigub see üha enam ka lõunasse.
Nad vallutavad külasid ja põletavad neid maha.
Naisi vägistatakse ja pered kaotavad oma maid.
Seetõttu on nii oluline palvetada Nigeeria eest,
et siinne töö Jumala heaks võiks toimida veelgi paremini.
Nigeeria on Aafrika suurim riik, kus elab 200 miljonit inimest.
Põhja osas valitseb islam, lõuna osas kristlus.
2021. a. tapeti u 5000 kristlast ja rööviti üle 2500 kristlase.
Koguduste vastseid rünnakuid 470.
Ründajad: Boko Haram terrorirühmitus ja fulani radikaalsed sõdalased.
Nigeeria on olnud pikka aega Märtrite Hääle abi-sihtpunkt.
Maa on jagunenud nii geograafiliselt kui usuliselt selliselt,
et riigi põhja osas elavad valdavalt moslemid
ja lõunas rohkem kristlased.
Põhja-Nigeerias tegutsev Boko Haram on seotud Al-Qaedaga,
korraldades hävituslikke rünnakuid piirkonna kristlaste vastu.
Boko Haram toetab väidetavalt ka islamistidest fulanite rünnakuid
kristlaste külade vastu riigi keskosas.
Nii hukkubki fulanite rünnakute tõttu rohkem kristlasi
kui Boko Harami rünnakute kaudu.
Riigi põhja osas asuvad terrorirühmitused ja sealsed moslemid
tahavad ajada kõik kristlased välja sealt,
et luua eraldiseisev moslemiriik,
kus valitseks islamistlik šariaadi seadus.
Keset väljakutseid ja ohte täis piirkonda
asub kristlaste küla Doko Nahawa.
Soome Märtrite Hääle tegevjuht Hannu Lahtinen
viis sealsetele õpilastele tervitusi Lahti kristliku kooli õpilastelt.
On suur rõõm olla täna siin, Doko Nahawa koolis
ja tuua tervitusi Lahti kristlikult koolilt,
mis on siinse kooli sõpruskool.
Lahti kooli õpilased saatsid teile selle toreda kaardi koos sõnumiga,
kus on kirjas: "Tere sõbrad!"
Tere! - Tere!
Tere, tere! - Tere, tere!
Kui paljud teist usuvad Jeesusesse?
Wau, nii paljud lapsed!
Lahti kooli lapsed usuvad ka Jeesusesse.
Nende nimed on Johanna, Katja, Säde, Joseph, Tauri, Rafael,
Elina ja Elisabeth.
Nii tore, et saame sõlmida sõprussuhteid nende lastega.
Aitäh Lahti kristlik kool, et mõtlete nende laste peale
ja et saame õnnistada neid.
Ja et ka Märtrite Häälena saame toetada siinsete laste kooliteed
Märtrite Hääl tasub personali palkade eest,
üle 200 õpilase sooja toidu eest,
koolivormide ja õppevahendite eest
ning tervisekontrolli ja abi eest.
Soe koolitoit on ülimalt oluline,
sest paljud lapsed ei saa kodus üldse sooja süüa.
Osad lapsed on üldse orvud, kelle vanemad on tapetud.
Jeesuse nimel.
Meie kallis Jumal, meie taevane Isa,
me tuleme sel hommikul Su ette...
Koolis palvetatakse igapäevaselt.
Lapsed saavad ka korralikku piibliõpet,
mis rajab tugeva kristliku aluse nende elule.
Õpetus ja õppematerjalid on kvaliteetsed
ja õpilased on olnud edukad
ka väljaspool oma kooli toimuvaid võistlusi.
Samas elatakse seal piirkonnas endiselt rünnakute hirmus.
Seal piirkonnas on tapetud suurel hulgal kristlasi.
Jummai John jagab oma loo.
Ta seisab Doko Nahawa massihaua juures.
Oli 2010. aasta.
Jummai ja ta abikaasa
ärkasid ühel ööl kella 3 paiku laskude peale üles.
Nad teadsid koheselt, mis toimub - fulanid olid teel.
Jummai läks kiiresti laste juurde,
kes olid ka kõva müra peale üles ärganud.
Nad mõtlesid, mida teha?
Neile öeldi, et välja minna pole mõtet,
kuna jooksmine olla tulistamiste tõttu ohtlik.
Siis aga hakkasid fulanid maju süütama.
Jummai mees aitas naise ja lapsed põgenema.
Jummai nägi tagasi vaadates, kuidas küla majad olid leekides
ja rahvas hüüdis appi.
See oli pikk ja raske öö
ja Jummai mõistis,
et ta mees ei pääsenud eluga sealsest veresaunast.
Tagasi külla minnes lebasid kõikjal surnukehad.
Sh ka Jummai mehe oma,
keda oli tulistatud mitmeid kordi.
Tol ööl hukkus 501 kristlast.
Jummai jäi leseks ja ta lapsed ilma isata.
Taolisi murettekitavaid lugusid on seal küllaga.
Meie filmimismeeskonnas on ka noor mees Hezekiel,
keda külaskäik Doko Nahawa külla liigutas sügavalt.
Samal päeval, kui fulanid ründasid Doko Nahawa küla,
rünnati ka teisi tolle piirkonna kristlikke külasid.
Paljud Hezekeli sugulased elasid just naaberkülas.
Inimesed olid varahommikul teel kirikusse,
kui fulanid neid ründasid.
Nad hakkasid süütama maju ja tapma inimesi.
Just nõnda nagu nad olid veidi varem teinud Doko Nahawas.
Hezekieli tädi jäi oma majja lõksu ja hukkus leekides.
Ta nõbu püüdis mootorrattaga põgeneda,
aga ta lasti selja tagant maha.
Hezekieli suguvõsast hukkus tol traagilisel päeval
kokku 10 inimest
ja ta ei unusta seda kunagi.
Kümned tuhanded kristlased on jõudnud pagulaslaagritesse.
Kristlikud külad võitlevad aga oma ellujäämise nimel.
Hävitava rünnaku järel
rajati massihaua lähedale kristlik kool,
mida Märtrite Hääl nüüd toetab.
Kool tegutseb strateegiliselt olulises,
samas ohtlikus piirkonnas.
Kooli olemasolu tugevdab kristlikku kogukonda
ja aitab neil püsida oma piirkonnas
vaatamata raskustele ja väljakutsetele.
Kooli tegevus on olnud õnnistuseks kogu küla kogukonnale.
Doko Nahawa kristlased maadlevad erinevate väljakutsetega,
kuid soovivad siiski jääda oma kodukülla.
Lapsi õpetatakse paluma oluliste vajaduste pärast.
Pikaaegne ja siiras palve on olnud rajada koolile oma kaev ja põllumaa.
Kaev tagaks üliolulise veevaru sellele kuivale piirkonnale.
Pealegi ei saaks ilma veeta põldu harida.
Kaevu saamine oleks üks oluline samm selles suunas,
et kool saaks veelgi enam isemajandavaks.
Tere! Mina olen Alex Nigeeriast.
Tahame anda väikese ülevaate ühe projekti kohta.
Tegu on Märtrite Hääle päikesepaneelide pumba projektiga
Doko Nahawa kooli jaoks,
mis võimaldab koolil saada puhast joogivett.
Hetkel siis paigaldataksegi neid päikesepaneele,
et seada need valmis pumba kasutamiseks.
Mehed on hetkel üleval katusel.
Seal taamal aga saab meil olema veepaak,
mis paigutatakse sinna üles torni.
Seal kõrval aga on näha värskelt rajatud kaev.
Kaevasime kaevu jaoks 100 meetri sügavusele
ja see on see, kust me saame oma puhta joogivee,
millega varustada kogu kooli.
Tahan siinkohal tänada
nii Soome Märtrite Häält kui Soome inimesi
abi eest me kooli ja kogukonna heaks.
Jumal õnnistagu teid!
Kuigi siin on palju muret ja kurbust
ning paljusid inimesi on tapetud ja palju on kaotatud,
oli see Doko Nahawa kooli ja sealsete rõõmsate laste külastus
siiski eriline.
Milline võrratu koht, mida toetada.
Teine eriline päeva tipphetk oli see, kui saime tulla siia põllule
ja näha, kuidas siinsed traagiliste taustadega lesknaised,
kes on moslemite rünnakutes kaotanud kõik,
kogusid täna kurgi saaki.
Ma saan iga päev oma telefoni ühe Piibli kirjakoha
ja täna oli selleks Psalm 68:6:
"Ta on vaeslaste isa ja lesknaiste asjaajaja,
Jumal oma pühas elamus."
Selline on see Jumal, keda saame teenida,
teenides ühtlasi ka siinseid inimesi.
Aitäh armas taevane Isa selle päeva eest,
mil oled olnud koos meiega.
Sina annad siinsetele inimestele tulevikku ja lootust
ja aitäh, et saame olla kaasatud sellesse.
Aitäh Sulle, aamen.
Jätkakem seda olulist tööd Nigeerias,
et toetada sealseid tagakiusatud kristlasi.
Me ei jäta neid üksi,
vaid palume jätkuvalt nende eest ja toetame neid edaspidigi.
* Külas tapeti 501 kristlast * Kristlik kool rajati massihaua kõrvale
* MH tasub õpetajate palkade + laste koolitarvete, riiete, toidu eest
* Kooli territooriumile rajati kaev puhta vee saamiseks.
Märtrite Hääl on tegutsenud Soomes juba 50 aastat.
See ülemaailmne organisatsioon tegutseb üle 70 maal,
pakkudes lootust, tröösti ja julgustust neile,
kes kannatavad Jeesuse nime pärast.
Kas tahaksite ka olla osa sellest olulisest tööst?
Tutvuge me tööga aadressil: www.marttyyrienaani.fi
kust leiate otseviited huvitavate raadio- ja teleintervjuude juurde
kui ka sotsiaalmeediasse.
Leiate sealt ka ajakohaseid uudiseid, sündmuste kalendri
ja kaardi maadest, kus valitseb kristlaste tagakius.
Ühtlasi saab sealt tellida tasuta Märtrite Hääle ajakirja.
Meie netipoest leiate huvitavaid raamatuid,
mis räägivad tagakiusatud kogudustest
ning panevad mõtlema te enda elu ja olemise peale kristlasena.
Kuidas õppida andestama, palvetama oma vaenlaste eest
ja armastada vaatamata hülgamisele.
Tänu neile raamatutele võite avastada uusi vaatenurki elus.
Teilgi on võimalus olla oma kogukonnas
tagakiusatud koguduse hääleks.
Hakake palvetama ja tegutsema tagakiusatute heaks.
Kutsuge mõni MH töötaja kõnelema oma kogudusse või kodugruppi,
et jagada sellest olulisest tööst tagakiusatud kristlaste heaks.
Võtke meiega ühendust: info@marttyyrienaani.fi
Ühtlasi on võimalus liituda
erilise ja sisuka MH lugejate reisiga Iisraeli.
Reisi käigus tutvutakse pühade paikadega
ja usklikega, kes on oma usu tõttu pidanud kannatama tagakiusu.
Või liituge meiega sügisel huvitavaks reisiks Poola, Krakówisse,
kus külastame ajaloolist juudi linnaosa,
Schindleri tehase muuseumit
ja Auschwitzi koonduslaagrit.
Rohkem infot nende reiside kohta E-maili teel: info@marttyyrienaani.fi
Tõlge: Anne-Ly Raukas